– Самы асноўны момант – экспарт паслуг, – кажа Ігар Іванавіч. – Нашы муляры ў мінулым годзе працавалі ў Красназнаменску Маскоўскай вобласці на будаўніцтве 17-павярховага дома. Мы бачылі і іншыя будаўнічыя аб’екты ў Расіі, і скажу, дзе патрабуецца якасць работ, “твар” аб’екта, напрыклад, кладка цэглы ці добраўпарадкаванне прылягаючай тэрыторыі, там усюды працуюць толькі беларусы. Перш чым атрымаць магчымасць працаваць за мяжой нашай краіны, мы выязджалі на восем аб’ектаў, каб заключыць дагаворы. Тамбоў, Ступіна, Арол… – пабывалі ўсюды, пакуль знайшлі аб’ект, дзе, самае галоўнае, не было рызыкі невяртання грошай. У Красназнаменску праз галаўное прадпрыемства “Брэстаблсельбуд”, які адкрыў у Смаленску свой філіял і заключыў дамову, мы атрымалі магчымасць працаваць на субпадрадзе. Такім чынам мы не рызыкавалі. І яшчэ, менавіта наша арганізацыя вяла ў мінулым годзе будаўніцтва цэха лесапілавання і мэблевага цэха ААТ “Івацэвічдрэў” на старой пляцоўцы. Я ўдзячны за падтрымку кіраўніцтву гэтага прадпрыемства, бо значная доля станоўчага выніку работ за 2015 год атрымалася дзякуючы рабоце на аб’ектах ААТ “Івацэвічдрэў”.